CELEX: 22013D0485
Language: mt
Date: 2013-07-30 00:00:00
Title: 2013/485/UE: Deċiżjoni Nru 3/2013 tal-Kumitat tal-Ambaxxaturi AKP-UE tat- 30 ta’ Lulju 2013 li taħtar il-membri tal-Bord Eżekuttiv taċ-Ċentru għall-Iżvilupp tal-Intrapriża (ĊŻI)

5.10.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 263/18
            
         DEĊIŻJONI Nru 3/2013 TAL-KUMITAT TAL-AMBAXXATURI AKP-UE
   tat-30 ta’ Lulju 2013
   li taħtar il-membri tal-Bord Eżekuttiv taċ-Ċentru għall-Iżvilupp tal-Intrapriża (ĊŻI)
   (2013/485/UE)
   Il-KUMITAT TAL-AMBAXXATURI AKP-UE,
   Wara li kkunsidra l-Ftehim ta’ sħubija bejn il-membri tal-gruppi tal-Istati Afrikani, tal-Karibew u tal-Paċifiku, minn banda waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (1), kif emendat għall-ewwel darba fil-Lussemburgu fil-25 ta’ Ġunju 2005 (2) u t-tieni darba f’Ouagadougou fit-22 ta’ Ġunju 2010 (3), u partikolarment l-Artikolu 2(6) tal-Anness III tiegħu;
   Wara li kkunsidra d-Deċiżjoni Nru 8/2005 tal-Kumitat tal-Ambaxxaturi AKP-UE tal-20 ta’ Lulju 2005 dwar l-Istatuti u r-regoli ta’ proċedura taċ-Ċentru għall-Iżvilupp tal-Intrapriżi (ĊŻI) (4), u b’mod partikolari l-Artikolu 9(1) tagħha;
   Billi:
   
               (1)
            
            
               L-Artikolu 9 tal-istatuti u r-regoli ta’ proċedura taċ-Ċentru għall-Iżvilupp tal-Intrapriżi (ĊŻI), adottat bid-Deċiżjoni Nru 8/2005 tal-Kumitat tal-Ambaxxaturi AKP-KE, jiddikjara li l-Kumitat tal-Ambaxxaturi huwa inkarigat mill-ħatra tal-membri tal-Bord tad-Diretturi għal perijodu massimu ta’ ħames snin;
            
         
               (2)
            
            
               Il-mandat tal-membri attwali tal-Bord tad-Diretturi taċ-Ċentru għall-Iżvilupp tal-Intrapriżi, kif emendat bid-Deċiżjoni Nru 1/2013 tal-Kumitat tal-Ambaxxaturi AKP-UE (5), jintemm fis-6 ta’ Settembru 2013;
            
         
               (3)
            
            
               Jeħtieġ li jiġu żgurati l-istabbiltà u l-kontinwità taċ-ĊŻI, b’kont meħud tal-fatt li l-ġestjoni tiegħu hija responsabbiltà ta’ direttur ad interim,
            
         IDDEĊIEDA KIF ĠEJ:
   Artikolu 1
   Mingħajr preġudizzju għad-deċiżjonijiet ulterjuri li l-Kumitat jista’ jintalab jieħu fil-qafas tal-prerogattivi tiegħu, il-mandat tat-tliet membri tal-UE tal-Bord tad-Diretturi taċ-Ċentru għall-Iżvilupp tal-Intrapriżi huwa estiż għal perijodu ta’ sitt xhur u huma maħtura tliet membri ġodda AKP għal perijodu ta’ ħames snin.
   Il-Bord tad-Diretturi taċ-ĊŻI huwa għalhekk magħmul minn:
   
               —
            
            
               Is-Sur Adebayo AKINDEINDE
            
         
               —
            
            
               Is-Sur Giovannangelo MONTECCHI PALAZZI
            
         
               —
            
            
               Is-Sinjura Vera VENCLIKOVA,
            
         li l-mandat tagħhom jiskadi fis-6 ta’ Marzu 2014, u minn:
   
               —
            
            
               Is-Sur John Atkins ARUHURI
            
         
               —
            
            
               Is-Sinjura Maria MACHAILO-ELLIS
            
         
               —
            
            
               Is-Sur Félix MOUKO
            
         li l-mandat tagħhom jiskadi fis-6 ta’ Settembru 2018.
   Artikolu 2
   Din id-Deċiżjoni għandha tidħol fis-seħħ fis-7 ta’ Settembru 2013. Din tista’ tiġi riveduta f’kull ħin skont is-sitwazzjoni taċ-Ċentru.
   
      Magħmul fi Brussell, it-30 ta’ Lulju 2013.
      
         
            Għall-Kumitat tal-Ambaxxaturi AKP-UE
         
         
            Il-President
         
         S. O. OUTLULE
      
   
   
      (1)  ĠU L 317, 15.12.2000, p. 3.
   
      (2)  Ftehim li jemenda l-ftehim ta’ sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (ĠU L 209, 11.8.2005, p. 27).
   
      (3)  Ftehim li jemenda għat-tieni darba l-ftehim ta’ sħubija bejn il-Membri tal-grupp ta’ stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-istati Membri tagħha min-naħa l-oħra, iffirmat f’Cotonou fit-23 ta’ Ġunju 2000, kif emendat għall-ewwel darba fil-Lussemburgu fil-25 ta’ Ġunju 2005 (ĠU L 287, 4.11.2010, p. 3).
   
      (4)  ĠU L 66, 8.3.2006, p. 16.
   
      (5)  ĠU L 84, 23.3.2013, p. 28.